Ёсць такія людзі, сустракаючы якіх, адчуваеш, што ім пад сілу мяняць свет навокал. Яны быццам выпраменьваюць нейкае асаблівае святло. І кожны, хто трапляе пад гэтыя прамяні, мяняецца да лепшага. У гэтым ёсць нешта магічнае. Здаецца, што такому чалавеку вядома нешта большае пра наш сусвет, пра наша жыццё. Менавіта такі чалавек Эдуард Мацюшонак, цудоўны настаўнік, таленавіты мастак і вялікай душы чалавек. Шмат гадоў назад ён даў сабе абяцанне: дзе б ні жыў, дзе б ні працаваў, абавязкова вучыць дзетак маляваць. І абяцанне сваё трымае.